ขอสอบถามหน่อยครับ มีตุ่มขึ้นบริเวณแขน คล้ายๆยุงกัด ประมาณ 4-5 วันก็จะหายไปเอง แล้วก็จะเป็นประมาณปีละครั้งเลยครับ แต่ไม่แน่ใจว่าช่วงเวลาเดียวกันรึป่าว แต่ว่าขึ้นตำแหน่งเดิมนะครับ
สวัสดีค่ะ ตุ่มแดงๆที่บริเวณแขน อาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัด6 ตุ่มลมพิษ มักเป็นปื้นนูนคันการวินิจฉัยที่แน่นอนต้องอาศัยการตรวจร่างกายร่วมด้วย ควรไปพบแพทย์ผิวหนังถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ หากเป็นผื่นผิวหนังอักเสบไม่ว่าจะจากแพ้สารสัมผัส จากภายในตัวเอง หรือแพ้แสงจะได้ยาทาในกลุ่มสเตียรอยด์ทาในช่วงที่มีผื่นการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง